Rudolf Adam Winkler

Rudolf Adam von Winkler (13. september 1855 Tallinn Eestimaa kubermang Venemaa keisririik – 7. juuli 1917 Tallinn  Eestimaa kubermang Venemaa keisririik) oli Eestimaa vaimulik ja ajaloolane.

Õppis aastatel 1864–1875 Tallinna Toomkoolis. Tartu Ülikooli usuteaduskonnas õppis ta aastatel 1876–1881. Oli prooviaastal Karuse ja Nissi Maarja koguduses. Ordineeriti 4. juulil 1882 Tallinna Toomkirikus kirikuõpetajaks.

Oli aastatel 1882–1885 Rakvere Kolmainu koguduses (kutsuti 9. septembril 1882, introdutseeriti 7. novembril 1882) adjunktõpetajaks, Jüri koguduse pastor oli aastatel 1885–1901 (asus kohale 7. novembril 1885). Aastal 1901 sai ta Tallinna Toomkoguduse õpetajaks ja aastal 1910 Ida-Harju praostkonna praostiks. 

Aastatel 1915–1917 oli ta venelaste poolt Siberisse, täpsemalt Irkutskisse välja saadetudLiivi Aarma Põhja-Eesti vaimulike lühielulood 1525-1885 Tallinn 2007Die Pastoren des Konsistorialbezirk Estland 1885-1919. Böhlau Verlag Köln Wien. 1917. aasta märtsis lubati tal tervislikel põhjustel kodumaale naasta, kus elas mõnda aega sugulaste juures Rakvere lähedal, kuid tuli siis Tallinna diakonissi majja ravile, kus suri kolm päeva hiljem 7. juulil.

Rudolf Winkleri ärasaatmine toimus 11. juulil Toomkirikus. Selleks puhuks oli trükitud 200 eestikeelset laululehte, millest tuli puudu, sest kirikuõpetajat oli ära saatma tulnud paljud tema koguduse eestlastest liikmed Jürist. Matusekõne pidas kindralsuperintendent Daniel Burchard Lemm, kellega koos ta oli Irkutskisse välja saadetud olnudRudolf Winkleri matustest, 14.07.1917, Päevaleht, lk. 3..

 KirjandusloomingRudolf Winkler, 11.07.1917, Päevaleht, lk. 3. 
Winkleri ajalookirjutis avaldati mitmes ajalehes. 1900. kirjutas ta "Ristirahva Pühapäevalehes" eesti keeles Keila kiriku ja koguduse ajaloost ning eestikeelse Piibli tõlkijast Anton thor Hellest (kes oli olnud tema eelkäija Jüri koguduse õpetajana). Tema saksakeelsed kirjutised avaldati kuukirjas "Baltische Monatschrift", kiriklikus ajakirjas Mittheihningen ning "Liivi-, Eesti- ja Kuramaa ajaloo tundmise lisandustes". 

Eraldi raamatuna avaldas ta 1895 "Winkleri perekonna ajaloo" ning uurimused "Toompea põlemisest 1684", "Katkust Tallinnas 1657", "Tallinna Toomkiriku ja kooli ajaloost 17. sajandi esimesel poolel" ja 25. aasta pikkusest perioodist Rootsi ajal lõpul, "Anton thor Helle Jüri õpetajana 1713-1748", "David Dubberch ja tema aeg 1584–1603"Der estländische Land Kirchenvisitator David Dubberch und seine Zeit (1584-1603), Ein Beitrag zur estländijchen Kirchengeschichte. Propst Rudolf Adam Winkler, "Thomas Hjärne eluloo lisandus", "Christoph Mickwitzi nooruse aeg".

Ajakirjades ilmusid tema artiklid Eestimaa linna- ja maavaimulike suhetest Rootsi ajal, nõiaprotsessidest Eestimaal, maade tagasivõtmisest Rootsi-Mihkli kiriku vana arveraamatu (1631–1709) põhjal jne.

 Isiklikku 
Tema esiisa Abraham Winkler oli Toomkiriku õpetaja (1641–1657) ning andis 1656. aastal välja esimese eestikeelse riimitud lauluraamatu. Winklerite suures suguvõsas oli mitmeid kirikuõpetajaid. Rudolf Winkler oli kolmas sellenimeline kirikuõpetaja nii Toomkirikus kui ka Jüri koguduses. Tema isa oli arst Alexander Theodor Winkler, tema vanaonu oli Jüri ja Tallinna Toomkoguduse õpetaja Reinhold Johann Winkler.Deutschbaltisches Biographisches Lexikon 1710-1960. Böhlau Verlag Köln Wien. 1970 Vend Carl Alexander von Winkler oli kunstnik. Õepoeg Karl Ernst Russow oli arstiteadlane.

 Viited 

 Välislingid 

Rudolf Adam
Kategooria:Rakvere Kolmainu koguduse vaimulikud
Kategooria:Tallinna toomkiriku saksa koguduse vaimulikud
Kategooria:Ida-Harju praostid
Kategooria:Eesti represseeritud isikud
Kategooria:Tartu Ülikooli usuteaduskonna vilistlased
Kategooria:Baltisaksa vaimulikud
Kategooria:Baltisaksa ajaloolased
Kategooria:Sündinud 1855
Kategooria:Surnud 1917